Elementos de periodo 1

Gruppo 1 18 Periodo 1 1H 2He Bloco s

Un elemento de periodo 1 es un del elementos chimic in le prime rango (o periodo) del Tabella periodic del elementos. Le tabella periodic se presenta in rangos pro illustrar tendentias recurrente (periodic) in le conducta chimic del elementos a mesura que lor numeros atomic augmenta: un rango nove comencia quando le conducta chimic comencia a repeter se, lo que significa que elementos con conducta similar se alinea verticalmente in le mesme columnas. Le prime periodo pote esser explicate per theorias moderne de structura atomic. Secundo un description quantico-mechanic del structura atomic, iste periodo corresponde al plenamento del orbital 1s. Le elementos del periodo 1 obedi al regula de duetto in le senso que illos require duo electrones pro compler lor concha de valentia. Le numero maxime de electrones que iste elementos pote allogiar es duo, ambes in le orbital 1s. Ergo, periodo 1 pote haber solo duo elementos.

 Tendentias periodic 
Pois que le periodo 1 ha solo duo elementos, il non ha tendentias periodic de significantia. De facto, ben que hydrogeno e helium es in le bloco s, le duo non se conduce del toto como altere elementos del bloco s. Lor conducta es tanto differente del altere elementos del bloco s que le hydrogeno alicun vices se placia super carbon o fluor in le tabella periodic  e alicun vices es lassate flottar super le altere elementos, e que helium quasi sempre se placia super neon in le tabella periodic como un gas nobile. 

 Referentias 

Categoria:Tabella periodic
Categoria:Periodos del tabella periodic